Paikoillenne, työt. Yksi, kaksi, kolme…
PERUSTUU TOSITAPAHTUMIIN
Alfonso, älä...
Italiassa sanot, että pasta on vain italialaista.
Siinä lukee… -Muistatko, kun olimme Sofiassa?
Oletpa ärsyttävä. -Tietenkin.
Siinä lukee "kreikkalainen resepti". -Selvä.
Hyvää yötä.
Hyvää yötäkö? -Mitä tarkoitat?
Ensin käyt suihkussa. Olet litimärkä.
Hei! -Enkö voi käydä huomenna?
Ai niin.
Emme ottaneet yhtään kuvaa. -Asunta.
Sinun puhelimellasi, Charo. Minun on surkea. Otetaan kuva.
Näytän kamalalta nyt. -Muistoksi tästä illasta.
Ja hienosta esityksestä. -Väsyttää.
Hetkinen. Missä…? -Tässä.
Et näytä kamalalta vaan sievältä.
Katso. -Mutta…
Niin söpö. Asunta, älä viitsi. -Istu nyt kunnolla.
Yksi kuva vain.
Miksi sinä nyt mökötät? -Varsinainen pelleilijä.
Älä ole noin hävytön. -Sitä hän todella on.
Pyydämme yhtä kuvaa, ja hän vain pelleilee.
Haluan mennä sänkyyn.
Väsyttää. -Väsyttääkö noin paljon?
Voinko mennä?
Hetki vain, Asunta. -Odota.
ADOPTIOTYTTÄREN TAPAUS
Ensin haluan, että tämä merkitään pöytäkirjaan.
Meistä tämä on hyvin tärkeää.
Herra tuomari on ilmeisesti suorittanut useita haastatteluja,
joita emme aivan ymmärrä,
muun muassa Laura Prieton ja hänen äitinsä kanssa.
Se oli tavallinen menettely.
Käsittääksemme "tavallisen menettelyn" tulisi noudattaa rikosprosessilakia.
Toimistollanne tapahtuneiden haastattelujen -
ei voi katsoa noudattaneen -
asianmukaisen esitutkinnan käytäntöjä tässä tapauksessa.
Jos tieto ei saavuttanut teitä, se johtui siitä,
että asianajajilla ei ollut syytä tavata näitä henkilöitä.
Myöskään tutkintatuomarilla ei ollut syytä tavata heitä.
Jos haastattelusta olisi edes tallenne joko kirjallisena tai äänitteenä…
Nythän olette täällä. -Tänään kyllä.
Tämä tehdäänkin läpinäkyvästi,
mutta kuulin tästä lausunnosta vasta aamulla.
Se loukkaa asiakkaani oikeutta oikeudenmukaiseen puolustukseen.
Herra tuomari, ongelma ei ole vain se, että tällainen käytös on ollut toistuvaa,
vaan että saamme tietää sattumalta ja median kautta.
Jälleen median kautta.
Tässä vaiheessa tämä alkaa olla sietämätöntä.
Syytättekö minua jostain?
En. Jos otatte sen syytöksenä… -Sitten taisin tulkita väärin.
Älkää tulkitko sanojani.
Sanon vain, että olen aina kunnioittanut päätöksiänne.
Jos olen ollut eri mieltä, olen haastanut ne asianmukaista kautta.
En ole puhunut lehdistölle -
tai kommentoinut asiaa mitenkään ulkopuolisille.
Sanon sanottavani virallista kautta!
Niin, niin.
Oliko muuta? -Ei, herra tuomari.
Voimmeko aloittaa? -Kyllä.
Päivää, Laura. Anteeksi.
Äskeisen perusteella tiedätte varmaan, miksi olette täällä.
Selvä.
Tyttö sanoi tulleensa täältä, General Pardiñas -kadun urheiluliikkeestä.
Hän näki Alfonson ja Asuntan tässä risteyksessä.
Menossa minne? -Kuka tietää.
Jos he menivät tähän suuntaan, he olisivat näkyneet kameroissa.
Tämä jalkakäytävä näkyy vain Sabadell-pankin kamerassa.
Katsotaan.
Rosario menee autolle ennen Asuntan hakemista.
Kelaa eteenpäin.
Ei heitä näy.
Pysäytä. -Miksi?
Mitä? Laskutatko joka katselukerrasta? Pane pyörimään.
Pysäytä. Kelaa taaksepäin.
Kello oli 18.24.
Hei. Mitä nyt?
Mitä? -Et soittanut minulle.
Minäkö? -Mikä aamu minulla olikaan!
Pääni räjähtää. Toivottavasti teillä on hyviä uutisia.
Sinähän tässä olet myöhässä.
Tässä näin.
Tässä on Laura Prieto, todistaja,
joka näki Alfonson kadulla Asuntan kanssa syyskuun 21. päivänä.
Hän on poikaystävänsä kanssa ja pitelee urheiluliikkeen kassia.
Se lisää hänen ja hänen äitinsä lausunnon uskottavuutta.
Hän näki rillipään ja Asuntan murhapäivänä.
Kyllä, päivä täsmää.
Tarkistimme kuitenkin kellonajan muista kameroista.
Meillä taitaa olla ongelma. Katsokaa.
Tämä kamera on 30 sekunnin kävelyn päässä risteyksestä,
jossa Laura Prieto näki Alfonson tyttärineen.
Kello on 18.24.
Tässä on toinen kamera. -Kello on 18.21.
Huoltoasema, jonka ohi Rosario ajoi Asuntan kanssa.
Vain kolme minuuttia aiemmin.
Paikkojen välillä on vähintään viiden minuutin kävelymatka.
Jos puolustus käyttää tätä kameraa…
He voivat sanoa, ettei Laura voinut nähdä heitä kadulla.
Sitten meillä on ongelma. -Ei.
Meillä on aikaväli, jonka voi tulkita eri tavoin.
Mitä X:n ja Y:n välillä tapahtui?
Tämä tallenne on osa tutkintaa.
Jos puolustus löytää sen ja pitää sitä hyödyllisenä,
se saa käyttää sitä. Jos se löytää sen.
Luis, jos meillä ei ole näyttöä Alfonson osallisuudesta,
olen todella pulassa. Koko syyte voi kaatua siihen.
Miten Rosario olisi tehnyt kaiken yksin?
Hän ei olisi saanut ruumista pois makuuhuoneesta tai ulos autosta.
Yritä nähdä metsä puilta, Pedro.
Kamerakuvaa tai ei, todisteet Basterraa vastaan ovat mittavat.
Tyttö yöpyi hänen luonaan tullessaan tokkuraisena kouluun.
Kuulit, mitä Laura sanoi.
Valamiehistö uskoo häntä varmasti. -Selvä. Vaikutat varmalta asiastasi.
Mutta minun on vakuutettava jury.
Kumpaa itse uskoisit, sitä tyttöä vai Alfonso Basterraa?
Luis.
Kaikki eivät tiedä hänestä samaa kuin me.
Isä.
Miksi olet yhä valveilla?
Arteixo lähtee merelle kello 2.00. Kapteeni ei odota.
Kyllä, kyllä.
Arteixo lähtee merelle kello 2.00. Kapteeni ei odota, poika.
Et sinä ymmärrä.
Tiedän, että on myöhä. Pahoittelut. Lue sähköpostisi.
Järki käteen, poika. -Isä.
Et koskaan kuuntele minua. Teet aina oman pääsi mukaan.
Etkö tarvinnut apua tapauksesta kirjoittamasi kirjan kanssa?
Tavataanko kahvilla heti aamusta?
Ihan kuin minua ei olisi olemassakaan. Niin. Aina sama juttu.
Isä. -Arteixo lähtee kello 2.00.
Isä… -Kapteeni ei odota ketään.
Niin. Ei hätää, ehdimme kyllä laivaan.
Tule. Mennään nukkumaan.
Ymmärrätkö? Hän ei odota ketään. -Ei niin. Tule, mennään.
Taiteilijat tosiaan inhoavat aikaisin heräämistä.
Anteeksi. Ohjelma loppui myöhään. Minun piti pitää kieleni kurissa lähetyksessä.
Oma oli valintasi. -Mistä lähettämäsi kuvat ovat peräisin?
Ne löytyivät vanhempien puhelimista. Tiedätkö, mitä oikeuslääkäri sanoi niistä?
"Tyttö on aivan huumattu." -Miksi vanhemmat huumaisivat tytärtään?
Kun tutkimme Alfonson huoneen, sängyn vieressä lojuivat shortsit.
Näkisitpä minun kotini joinain iltoina.
UV-lampun valossa niistä paljastui tahroja.
Yksinäisyys on joskus rankkaa. Ne olivat vain hänen shortsinsa.
Tytön leggingsit lojuivat yöpöydällä. Olivatko hekin hänen?
Entä valossa esiin tulleet roiskeet seinällä?
Jos kirjoitan tästä, hänet ristiinnaulitaan.
Jos kirjoittaa tästä jutusta, tutkinnan käsittely ei riitä.
On otettava huomioon myös osallisten käsitykset.
Rosario Porton puhelimesta löydetyt kuvat puhuttavat yhä.
Kuvissa tyttö on pukeutunut balettiasuun ja verkkoyläosaan.
Hänellä on aikuismainen meikki.
Monien mielestä asennot kuvissa ovat seksikkäitä tai eroottisia -
eivätkä sopivia hänen ikäiselleen.
Haluamme tehdä selväksi,
että näette ruudulla alkuperäisen raportin…
Oikeudenkäyntipäivä on sopimatta, mutta meidät tuomitaan jo.
Näitkö, mitä kuvista sanottiin?
He yrittävät kääntää teidät toisianne vastaan.
Kuvat ovat pelkkää spekulaatiota.
Ne eivät vaikuta tuomariin, eikä niistä ole todisteiksi.
Ne vaikuttavat valamiehistöön.
Todistamme molempien syyttömyyden oikeudessa, Rosario.
Ammumme alas kaiken, mitä heillä on teitä vastaan.
Tämä on epäreilua, Juanjo.
Niin epäreilua. Minun on päästävä pois täältä.
Pyysimme vapautusta takuita vastaan. Se myönnetään kyllä.
Nyt tarvitaan kärsivällisyyttä.
Malvarin silmissä jokainen päivä täällä saa sinut näyttämään syyllisemmältä.
Hän käyttää sitä hyväkseen.
En jaksa enempää. En vain jaksa.
Haluan kuolla.
Ei ole mitään syytä, mikset voisi odottaa käsittelyä vapaana.
Lopulta todisteet puhuvat puolestaan.
Kyse on enää päivistä. Usko pois.
KAKSI VUOTTA MYÖHEMMIN
Riittääkö tuo, Rubén? -Saat vielä kaksi kaupan päälle, Marisa.
Kaksi lastenlastani ovat kylässä. Et tiedä, kuinka paljon he syövät.
Meillä ei ole lapsia, vain veljenpoika, joka syö kuin viimeistä päivää.
Lapset ovat ihania. -Ja rasittavia.
Tässä iässä on tyytyväinen, kunhan rahat riittävät.
Totta tuokin.
Tarvitsen kuittauksen. Kirjattu kirje. -Hienoa, taas sakko.
Tämä on alueellisesta tuomioistuimesta. -Mistä?
Puhuimme, että olisi se melkoista tuuria. -Mitä nyt?
Arpaonni suosi.
Huomenta. -Huomenta.
Huomenta.
Teidän luvallanne, herra tuomari, ennen kuin aloitamme,
haluaisin kollegani kanssa korostaa,
että kohtaamme luultavasti huomattavaa puolueellisuutta.
Haluatteko vaihtaa koko juryn?
Herra tuomari, tarkoitamme vain,
että tiedotusvälineiden ahkeran työn ja sekaantumisen ansiosta -
Espanjassa ei ole yhtään ihmistä, jolla ei olisi ennakkoon mielipidettä siitä,
ovatko vastaajat syyttömiä vai syyllisiä.
Hyvät edustajat, asia käytiin jo läpi valituksen yhteydessä.
Teillä on halutessanne oikeus vaihtaa neljä henkilöä.
Selvä. Aloitetaan kuulemiset.
Ymmärrättekö vastuunne juryn jäsenenä?
Tietenkin. Kukaan ei haluaisi tätä vastuuta, mutta tytön on saatava oikeutta.
En tiedä, kuka Rosario Porto on.
Oletteko varma? -Ehdottomasti.
Voiko adoptiolasta rakastaa yhtä paljon kuin biologista lasta?
Vaikea kysymys,
koska minun lapseni ovat omiani. He siis tulivat minusta.
Tunnetteko tapauksen, josta puhumme?
Mikä kysymys tuo on? -Anteeksi?
Miten en tuntisi? Kaikki sitä seurasivat.
Totta kai. Kuten kaikki, vai mitä?
Ai, se kiinalainen tyttö. Kyllä, toki.
Tiedän kyllä, kuka hän on.
Minä en ainakaan voisi satuttaa häntä.
Pystyttekö jakamaan oikeutta vakaalla kädellä?
Kai tässä vähän käsi tärisee.
Mutta kyllä, uskoisin niin.
Tai siis olen varma siitä.
Koska loppujen lopuksi se on iso vastuu.
Niin on. -Totta vie.
En saanut unta, kun ajattelin, että viaton joutuisi kärsimään takiani.
Mielestäni on tärkeää pitää omatunto puhtaana.
Oikeudenkäynti alkaa huomenna.
Tulkaa ajoissa.
Santiagon alueellisessa tuomioistuimessa alkaa oikeudenkäynti -
adoptiotyttären tapauksesta. Kahden vankilavuoden jälkeen -
jury ratkaisee, ovatko Rosario Porto ja Alfonso Basterra syyllisiä -
tyttärensä Asunta Yong Fang Basterra Porton murhaan.
Käsittelyyn on varattu 24 päivää.
Koska vanhempien syyllisyydestä on noussut kova meteli,
tapaus voi ratketa nopeamminkin.
Ehkä sitten saamme vastaukset kaikkiin kysymyksiimme.
Miksi he tekivät sen? Miten vanhempi voi murhata lapsensa?
Miten tapaus etenee? Pysyykö puolustus yhteisenä?
Uskotteko mahdollisuuksiinne? -Uskomme vanhempien viattomuuteen.
Siitäkin huolimatta, että median puolueellisen käsittelyn vuoksi -
asiakkaamme on tuomittu jo ennen käsittelyn alkamista. Kiitos.
JJ… -Mitä ajattelette…
Kiitos paljon.
Hyvää päivää. -Entä huoltoaseman kuvat?
Kiitoksia.
Läsnä ovat kansalaisjury, syyttäjä,
syytetyt Rosario Porto Ortega ja Alfonso Basterra Camporro -
sekä heidän puolustuksensa.
Aloitamme oikeudenkäynnin Asunta Yong Fang Basterra Porton murhasta.
Rouva Porto.
ORANSSI NARU
Konstaapeli, joka vieraili kanssanne Montoutossa tyttärenne kuoliniltana -
väittää, että matkalla vessaan ohititte roskakorin.
Niin, roskakorin huoneessani. -Koskitteko siihen?
En tietenkään. -Varmastiko?
En missään vaiheessa. Halusin vain mennä vessaan.
Menittekö? -Eivät he päästäneet.
Selvä. Roskakorista löytyi oranssia narua. Pitääkö se paikkansa?
Seuraava kuva.
Rouva Porto, mihin käyttötarkoitukseen naru on hankittu?
Uskoisin, että…
puutarhanhoitoon.
Mikä siis selittää sen, että narua löytyi makuuhuoneestanne?
En tiedä. Puutarhurit eivät tietenkään käy sisällä.
En tiedä.
Voisiko tuon kuvan laittaa pois?
Poistakaa valokuva.
Kiitos.
Kollegani jäi rikospaikalle suorittamaan tarvittavat toimenpiteet.
Minä menin Rosarion ja Alfonson kanssa Montoutoon.
Kun saavuimme, Rosario sammutti hälytyksen.
Hän sanoi, että hänen piti päästä kiireesti vessaan.
Hän nousi portaat toiseen kerrokseen. Menin hänen peräänsä.
Näin, että hän meni makuuhuoneeseen. -Siihenkö, jossa roskakori oli?
Kyllä. Kori oli vessan vieressä.
Tässä salissa on puhuttu paljon narusta, mutta ei sen katkaisukohdista.
Näytteiden päiden yhteen sopimisesta.
Roskakorista löytyneet pätkät eivät sovi yhteen tieltä löytyneiden kanssa.
Ne eivät täsmää. Voitteko vahvistaa tämän tiedon?
Molemmat ovat samanlaista narua.
Materiaalista ei voi varmuudella sanoa, kuuluvatko narunpäät yhteen.
Siksi sillä ei ole merkitystä.
Jää nähtäväksi, onko sillä merkitystä vai ei.
Tutkinnan aikana esitettiin väite,
että tällainen naru ei ole yleistä täällä päin.
Ette ehkä etsineet tarpeeksi hyvin.
Poliisia pienemmillä resursseilla -
löysin puolessa päivässä kolme rullaa oranssia narua täältä päin.
Tekö ette löytäneet yhtään tutkinnan aikana?
Tuo naru ei ole samaa materiaalia.
Niitä ei voi sanoa samaksi naruksi pelkän värin perusteella.
Niinkö?
Miksi tutkijoilla oli kiire lopettaa se tutkimuslinja?
Voin vastata puolestanne.
Tutkimus jäi siihen, koska olitte jo päättäneet syyllisen.
Aivan tutkinnan alusta asti. -Pidättäytykää tekemästä johtopäätöksiä.
HUOLTOASEMAN KAMERA
Katsokaa tätä kuvaa tarkkaan.
Tämä on viimeinen kerta, kun kamera tallensi Asuntan elossa.
Rouva Porto, sinä iltana, kun te ja ex-miehenne teitte ilmoituksen poliisille,
sanoitte jättäneenne Asuntan kotiin läksyjen pariin. Eikö niin?
Juuri niin.
Hän jäi tekemään läksyjä käytyään ensin kanssani Montoutossa.
Ette sanonut ensimmäisellä kerralla niin.
Hän sanoi, että häntä väsytti -
ja että hän halusi tehdä kiinan läksyt, jotka rouva Wang oli antanut.
Miksette tuoneet uimapukuja silloin? Miksi palasitte takaisin talolle?
Koska minun piti tuulettaa talo.
Ja… Siinä menee tunti.
Mitä reittiä ajoitte? Siitä matkasta ei ole todisteita.
Menimme kehätietä.
Mutta…
Rehellisesti sanottuna en osaa sanoa juuri nyt.
Ettekö? Vai niin. Missä jätitte tytön kyydistä?
Jätin hänet República Argentinan ja Puente Castron risteykseen.
Tiedätkö mitä, rouva Porto?
Siitä ei ole mitään todisteita. Ei niin mitään.
Ei kameroita, ei todistajia, ei yhtikäs mitään.
Siitä kuitenkin on todisteita, mitä sanoitte ensin.
Sanoitte, että tyttö ei ollut kanssanne autossa.
Kun saitte tietää huoltoaseman kamerasta, yhtäkkiä hän olikin kyydissä.
Neiti Porto, tyttärenne nähtiin viimeksi elossa -
autossa teidän kanssanne matkalla talollenne.
Pysyttekö yhä väitteessänne? -Ei se ole väite.
Sillä tavalla se tapahtui.
LORATSEPAAMIOSTOT
Muistatteko ostaneenne heinäkuun 5. päivänä vuonna 2013 -
50 pillerin paketin loratsepaamia -
López Sierran apteekista osoitteesta 23 Rúa do Hórreo?
En muista tarkkaa päivämäärää, mutta luultavasti.
Vastasin Rosarion lääkkeiden ostamisesta monien muiden asioiden ohella.
Mitä sanotte heinäkuun 9., 18. ja 23. päivästä?
Asuntan musiikinopettaja sanoi, ettei Asunta voi hyvin.
Muistatteko sanoneenne, että tyttö oli huumattu?
En ole koskaan sanonut niin. Sanoin, että hän oli kuin huumattu.
Siinä on pieni ero, jos ymmärrätte. -Toki.
Asunta käytti vahvaa antihistamiinilääkettä allergiansa takia.
Selvä. Miten selitätte, että Asuntan kuoleman jälkeisissä testeissä -
ei ollut jälkeäkään allergialääkkeistä,
mutta niissä näkyi 27 pilleriä vastaava määrä loratsepaamia?
Asunta sai lääkettä allergiseen nuhaansa.
Tarkoitatteko "valkoista jauhetta"?
Asunta kertoi opettajalleen saavansa sitä vanhemmiltaan.
Hänen lääkärinsä sanoo, ettei ole määrännyt tytölle sellaista lääkettä.
Kertokaa, herra Basterra,
onko teistä normaalia ostaa 125 loratsepaamipilleriä 10 päivässä?
Rosariolla oli silloin vaikeaa. Hän oli juuri ollut sairaalahoidossa.
Hän hukkaili puhelintaankin. Hän oli…
Hän oli hukannut pillereitä, ja hän tarvitsi niitä.
Herra Basterra…
Kertokaahan.
Mitä teitte Asuntan nukkuessa?
Nukuin. En mitään muuta.
Luis, miten menee?
Anteeksi, etten päässyt hautajaisiin. On ollut kauhea kiire.
Mitä kuuluu?
Hyvää.
Kaikki loppuu aikanaan, kuten hän aina sanoi.
Viimeisinä kuukausina hän ei ollut enää oma itsensä.
Otan osaa.
Olisinpa syyttäjä, niin näkisin heidän ilmeensä.
Hyvältä kyllä näyttää. -Varmasti.
Sait avuksesi moitteettoman esitutkintani.
Älä silti nuolaise ennen kuin tipahtaa. -Ei huolta. Tiedän kyllä.
Aiotko nostaa kuvat esiin?
PUHELIMEN KUVAT
Pyydän teitä katsomaan näitä kuvia tarkkaan.
Pysäyttäkää siihen.
Alfonso, haluaisin, että katsotte nimenomaan tätä kuvaa.
Käsittääkseni Rosario selitti, että Asuntasta oli hauska leikkiä muumiota.
Ei Rosario niin sanonut.
Hän sanoi, että tyttäremme piti pukeutumisleikeistä.
Hän antoi esimerkkejä. Vahvistan ne.
Miksi katsomme juuri tätä kuvaa, joka saattaa vaikuttaa vihjailevalta?
Miksi emme edellistä?
Miksi jätätte esille tämän ja vihjaatte synkkiin motiiveihin?
Minusta se on hieman puolueellista.
Syyttäjä halusi kysyä tästä kuvasta.
Otitteko te kuvat, joissa Asunta on pukeutunut kabareeasuun?
En usko.
Olen lähes täysin varma, että ne otettiin ex-vaimoni puhelimella.
Kuten sanoin, minulla oli vanha puhelin, jolla sai surkeita kuvia.
Seuraava kuva.
Menkää taaksepäin.
Kiitos.
Onko tuo teidän kätenne? -Luultavasti.
Kyllä se on.
Onko kuva teidän ottamanne?
En tiedä. Ei aavistustakaan.
Ettekö muista tätä hetkeä? -En.
Otimme tyttärestämme satoja kuvia. En osaa sanoa.
Ei osaa kukaan vanhempi, joka kuvaa lastaan paljon.
Miten asia siis on?
Olivatko aiemmat kuvat teidän vai Rosarion ottamia?
Rouva Porto.
Päättikö koulu vaatteet ja meikin? Oliko kaikilla tytöillä samanlaiset?
Kyllä. Kaikilla esityksen tytöillä oli samanlaiset vaatteet.
Sanon tämän, koska niin hänen opettajansa kertoi.
Nämä kuvat löytyivät tutkinnan aikana tyttärenne puhelimesta.
Onko totta, että puhelin kuului ennen teille?
Kyllä. Se oli minun.
Kun vaihdoin sen uuteen, annoin sen Asuntalle.
Kertokaa siis.
Mitä järkeä olisi ottaa tällaisia kuvia oletetuin hämärin motiivein,
kuten syyttäjä väittää, uhrin omalla puhelimella?
Rehellisesti sanottunako? -Niin.
En tiedä.
Herra tuomari, haluaisin sanoa vielä jotain näistä kuvista. Sopiiko?
Sopii.
Minusta vain likainen mieli -
voi tulkita väärin kuvat balettiasuisesta tytöstä.
En ymmärrä lainkaan. En tiedä, mitä syyttäjä yrittää vihjailla.
Opettajakin sanoi, että kaikki tytöt ottavat tällaisia kuvia esityksen jälkeen.
En tiedä, onko paikalla olijoilla lapsia, jotka esiintyvät,
mutta yleensä lapset ovat esityksistä innoissaan.
Ei enempää kysymyksiä.
Herra Miranda.
Haluaisin, että katsotte näitä kuvia.
NÄKYVYYS TIELLÄ
Olkaa hyvä.
Pysäyttäkää siihen. Kello on 22.17.
Siis kello 22.17.
Muistuttakaa, missä olitte siihen aikaan lauantaina 21. syyskuuta.
Niihin aikoihin olin taskulamppu kädessä kävelyllä vaimoni kanssa.
Kun tulimme takaisin päin, noin klo 23.15 tai 23.20,
kävelimme 60 tai 70 sentin päästä siitä, mistä ruumis löytyi.
Emme nähneet sinä yönä mitään.
Jos ruumis olisi ollut siellä, olisitte siis nähnyt sen.
Oliko siellä valoja? Oli jo myöhä.
Enkö sanonut, että meillä oli taskulamppu? -Teillä oli lamppu.
Jos syytetyt olivat poliisiasemalla ilmoittamassa tyttärensä katoamisesta,
kun te kävelitte tiellä, eivät kai he voineet jättää ruumista sinne?
Kiitos.
No niin, herra Miranda. Muistatteko, mitä sanoitte tutkinnan aikana?
En muista tarkkoja sanoja, mutta sanoin samaa kuin nyt.
En ole Jumala, mutta ruumis ei ollut siellä.
Selvä. Sitten toinen asia.
Juttelitteko vaimonne kanssa? -Kyllä. Mitä sitten?
Sitten on mahdollista, ettette silloin kiinnittänyt huomiota tienpenkkaan.
Sanokaa mitä sanotte. Ruumis ei ollut siellä.
Haluatteko minun sanovan, että oli? En usko, että oli.
Kun teitte näkyvyystestin kansalliskaartin kanssa,
ette nähnyt t-paitaa, joka oli asetettu uhrin löytöpaikalle.
Eikö totta?
Jos sopii, herra tuomari,
haluaisin totuuden selvittämiseksi pyytää virallisesti,
että jury menee paikan päälle katsomaan,
olisiko todistaja voinut nähdä Asuntan ruumiin sinä yönä vai ei.
Pyyntö evätään.
Jury arvioi vain oikeussalissa esitetyt todisteet,
kuten tapauksen tiedoissa todetaan.
Minulla on kamala olo.
Kökötin siellä kahdeksan tuntia enkä ymmärtänyt puoliakaan puheista.
Sitä kestää vain muutaman päivän.
Jos sinne jättää menemättä, he tulevat perään.
Tunnen fileet, paistit ja potkat. Miksi minun pitäisi tuntea laki?
Eivät he vaadi tuntemaan lakia. Olet siellä kertomassa, mitä ajattelet.
Lopeta jo, ennen kuin rikot vaa'an.
En ole nukkunut kolmeen päivään. En edes tiedä, missä olen.
Tyttö makasi kuvassa kuin pieni enkeli. Jeesus. En saa sitä mielestäni.
Muistatko Xurxon? Hän suistui tieltä ja putosi Miño-jokeen.
Hän pääsi ulos, mutta vaimo jäi jumiin ja hukkui.
Parin päivän päästä hän hyppäsi ikkunasta.
Hän ajoi varmaan kännissä. -Huono omatunto on kauhea asia.
Se minua niissä ihmisissä ihmetyttääkin. He vaikuttavat nukkuvan yönsä hyvin.
Totta kai. Xurxo oli ehkä juoppo, mutta hän oli normaali ihminen.
Muista, että menemme tänään syömään siskoni kanssa.
Sen kerran, kun menemme ulos syömään…
Tässä menee vain hetki. Olemme kohta perillä.
Tässä on se paikka, missä tyttö…
Mitä nyt?
Näetkö sen vai et?
RANGAISTUSLAITOS
Kakista ulos. -En sanonut mitään.
Siksi juuri. Ajattelet kuitenkin samaa kuin minä.
Meidät rökitetään. -Meillä on vielä mahdollisuus.
Tiesimme, että tapaus on vaikea, isä. Et silti voinut jättää sitä ottamatta.
Ei, en voinutkaan.
Toivoin saavani käyttööni enemmän tietoa.
Luuletko yhä, että Rosario salaa jotain?
Ei hän auta sinua. Luit oikeuspsykologin raportin.
Hänellä on narsistinen luonne. Hän säälii vain itseään.
Hän ei jaa mitään, mikä voisi liata hänen maineensa.
Sellaisia raportteja on helppo kirjoittaa jälkikäteen.
Jos niitä voisi laatia ennen rikosten tapahtumista,
säästyisimme paljolta vaivalta, vai mitä?
Mitä me teemme, Rosario?
Totta puhuakseni tämä alkaa mennä hankalaksi.
Mitä ajattelisit, jos olisit juryn jäsen ja tietäisit syytetyn valehdelleen -
ja jättäneen tyttärensä mahdollisen tappoyrityksen raportoimatta?
Sinäkään et usko minua.
Tarvitsen jotain, millä voin vakuuttaa juryn syyttömyydestäsi.
Jotain, mitä et ole vielä kertonut.
En tiedä… -Ei ole mitään muuta. Ei mitään muuta.
Mieti tarkkaan, Rosario. Mahdollisuutemme käyvät vähiin.
Samoin aika.
Jos et voi kertoa enempää itsestäsi,
ehkä voit sanoa jotain Alfonsoon liittyvää.
Älä edes mainitse Alfonsoa.
Tämä kaikki on hänen syytään.
Asioiden ei pitäisi olla näin.
Halusin vain olla onnellinen.
En minä muuta halunnut, Juanjo.
En vieläkään tiedä, miksi sanot, että tämä on hänen syytään.
En ymmärrä.
Olkoon.
Siinä tapauksessa jatkamme yhteistä puolustusta.
Emme voi muutakaan.
Pysytte yhdessä.
Loppuun asti.
Olemmeko lähdössä?
Pyysin viittä minuuttia.
Ex-vaimosi vetää sinut mukanaan alas. Tätä menoa en voi auttaa sinua.
Haluatko viettää 20 vuotta vankilassa? -En tietenkään.
Selvä. Sitten pitäisi harkita erilaista puolustusta.
Yksin sinulla olisi enemmän vaihtoehtoja.
Asia ei kuitenkaan ole minun käsissäni. Päätös on sinun.
Mikään ei muuta sitä, että tyttäreni on poissa.
Ei.
Ei, Alfonso.
Et saa Asuntaa takaisin. Se on totta.
Et myöskään kahta vankeusvuottasi, etkä mahdollista tulevaa 20 vuotta.
He pyrkivät näyttämään toteen, että olit mukana Montoutossa.
Heillä on todistaja.
En käynyt talossa sinä päivänä.
Miksi suojelet Rosariota?
Rosario ei tappanut Asuntaa. En aio koskaan väittää muuta.
Haluan tietää, miksi teet näin. En ymmärrä tätä.
Hän on vaimoni. -Ei.
Ei sen jälkeen, kun hän jätti Asuntan yksin tavatakseen rakastajaansa.
Mitä tämä on? Ylpeyttäkö?
Yritätkö näyttää, että olet kaiken ja kaikkien yläpuolella?
Näyttö riittää siihen, ettet selviä rangaistuksetta.
Silloinkin, jos jury ei usko tyttöä, joka sanoo nähneensä sinut ulkona.
Meidän täytyy olla realistisia.
Sanomme, että Rosario hermostui ja soitti sinulle. Ja että…
En aio valehdella. -Hiljaisuus koituu kohtaloksesi.
Kerro yksi asia.
Voisitko elää tietäen, että jaoit elämäsi murhaajan kanssa?
En tiedä. En rehellisesti sanottuna tiedä, Alfonso.
Olen tehnyt tätä vuosia. Yhdestä asiasta olen varma.
Kukaan viaton ei halua joutua vankilaan.
Selvä.
Vastaa rehellisesti. Mitä itse ajattelet?
Samaa kuin kaikki.
Salaat jotain, mikä on pahempaa kuin tyttäresi kuolema.
Muistatteko, mitä teitte 21.9. iltapäivällä?
PUHELINTIEDOT
Istuin mielipuuhani parissa. Luin.
Siis kirjaa.
Kuinka kauan olitte asunnollanne?
Noin puoli kymmeneen, varttia vaille kymmeneen illalla.
En lähtenyt sieltä koko iltapäivänä.
Onko asunnossanne hyvä puhelimen kuuluvuus?
Ihan tavallinen. Samanlainen kuin muuallakin kaupungissa.
En ymmärrä kysymystä. -Ei hätää, minä selvennän.
Miten on mahdollista, että matkapuhelimenne ei lähettänyt signaalia -
kello 15:n ja 20.43:n välillä?
Sammutitteko puhelimen, jotta voisitte kadota?
Anteeksi, mutta puhelimeni oli päällä. En tiedä, mistä saitte tietonne.
Oliko puhelimenne siis päällä sinä iltana? -Ei vain sinä iltana. Aina.
Syyttäjä näyttää jättäneen huomiotta asiantuntijalausunnon,
jonka mukaan Alfonson matkapuhelin saattoi olla yhdistettynä kodin Wi-Fi-verkkoon,
eivätkä tukiasemat siksi havainneet sitä.
Itse asiassa jos puhelin olisi ollut pois päältä koko sen ajan,
sillä soitettuja puheluita ei olisi voinut soittaa. Vai mitä?
Soititteko puhelimella kenellekään sinä iltana, herra Basterra?
Uskoakseni soitin useita puheluita.
Soitin Rosarion lankapuhelimeen,
Asuntan matkapuhelimeen ja Montouton lankapuhelimeen.
Useita kertoja.
Taikapuhelin. Sillä voi soittaa, vaikka se on pois päältä.
Tämä on harhaanjohtavaa. Puhelut soitettiin myöhemmin.
Kännykkä myös vastaanotti puheluita. -Olemme oikeudessa, emme torilla.
Kunnioittakaa puheenvuoroja.
Onko muuta kysyttävää? -Ei, herra tuomari.
Puheenvuoro on nyt puolustuksella.
Kuten sanoin, hänen puhelimeensa soitettiin sinä päivänä.
Esimerkiksi noin kello 21.36 -
hänen vanhasta osoitteestaan Doctor Teixeiro -kadulta.
Pitääkö paikkansa? -Kyllä pitää.
Pitääkö sekin paikkansa, että soittaja oli rouva Rosario Porto?
Pitää paikkansa.
Mistä te puhuitte?
Hän kertoi, ettei löytänyt Asuntaa, ja kysyi, oliko tyttö minun luonani.
Oliko siinä kaikki? Puhuitteko mistään muusta?
Asunta ei ollut luonani, joten käskin soittaa tytön ystäville.
Ehdotin poliisille ilmoittamista.
Alfonso, puhelu kesti viisi minuuttia.
Viisi minuuttia.
Oletteko varma, ettette puhuneet mistään muusta?
Miettikää tarkkaan.
Ei ole mitään mietittävää.
Todistamaan kutsutaan Laura Prieto Iglesias.
VIIMEINEN TODISTAJA
Hei, Laura. -Hei.
Ennen kuin aloitamme,
kertoisitko koko nimesi ja mistä tunsit Asuntan?
Nimeni on Laura Prieto Iglesias. Tunsin Asuntan ranskantunneilta.
Oletko siis varma, että näit Asuntan ja hänen isänsä -
kävelemässä kadulla syyskuun 29. päivänä?
Olen varma, koska nämä isä ja tytär oli helppo tunnistaa.
Milloin ja missä kohtaaminen tapahtui?
Illalla puoli kuuden ja seitsemän välillä.
Kävelin General Pardiñas -kadulla, kun huomasin heidät.
He olivat República del Salvador -kadulla. -Mistä olit tulossa?
Olin ostanut kengät, tai siis lenkkarit, urheilukaupasta,
joka oli vähän kauempana samalla kadulla.
Paljon kiitoksia. -Hei, Laura.
Syyttäjän mukaan -
mainitsemaasi aikaan, eli kello 17:30:n ja 19:n välillä,
Asunta oli jo huumattu.
Huomasitko mitään epätavallista hänen kävelyssään?
Kiinnittikö mikään huomiotasi? -Ei oikeastaan. En huomannut mitään.
Mutta Laura, sillä hetkellä Asuntan elimistössä oli 27 loratsepaamipilleriä.
Jos hän sai pillerit Alfonso Basterran kotona,
kuten tutkinnan tuloksissa väitetään,
ihmettelen vain, miten on mahdollista, että Asunta käveli normaalisti kadulla.
Oletko varma, ettet huomannut mitään outoa?
Sanoin jo, etten huomannut mitään.
En huomannut mitään. -Selvä.
Rosario lähtee parkkihallista kello 18.14 -
ja tulee huoltoasemalle klo 18.21.
Pyydän nähtäville kuitin lenkkareista,
todistekappale numero 1344 bis, jonka toimitti kansalliskaarti -
suoritettuaan tarpeelliset tutkimukset.
Kiitoksia.
Laura, kertoisitko kuitissa näkyvän päivämäärän ja kellonajan?
Syyskuun 21. päivä kello 18.21.
Kello 18.21.
Lähdit heti maksettuasi, ja kaupasta risteykseen on muutaman metrin matka.
Miten on mahdollista, että näit Asuntan ja Alfonson,
jos syyttäjän mukaan he istuivat silloin autossa matkalla Teoon?
Haluan huomauttaa, että kassakone ei ollut yhteydessä internetiin.
Siksi se hylättiin todisteena.
Taas esimerkki siitä, miten manipuloitte aikajanaa.
Edustaja. -Melko valikoivaa.
Älkää pakottako minua nuhtelemaan. -Näin se on.
Älä vastaa kysymykseen.
Olen varma, että näin heidät. Olen myös varma päivästä.
Ei muuta kysyttävää.
Jätetään Laura Prieton lausunto hetkeksi sivuun.
LOPPUPUHEENVUOROT
Hän sanoo nähneensä Alfonson tyttärensä kanssa murhailtana.
Unohdetaan myös Basterran matkapuhelin,
koko tutkinnan aikainen yhteistyöhaluttomuus -
ja pitkä lista epäjohdonmukaisuuksia, valheita ja ristiriitaisuuksia,
joita syytetyt ovat tarjoilleet.
Tässä salissa on todistettu,
että pientä Asunta Yong Fang Basterra Portoa -
huumattiin toistuvasti loratsepaamilla -
viimeisten kolmen elinkuukautensa aikana.
Tässä kaikessa on yksi yhteinen nimittäjä: asunto República Argentina -kadulla.
Se on herra Basterran asunto,
jossa tyttö yöpyi huimauskohtaustensa aikana.
Siinä asunnossa tyttö söi viimeisen lounaansa -
yhdessä äitinsä Rosario Porton kanssa.
Ihmettelen vain, miksi herra Basterra -
ex-vaimoaan vastaan olevasta näytöstä huolimatta -
kieltäytyy kääntymästä häntä vastaan.
Tiedättekö, miksi?
Koska heillä molemmilla oli syynsä hankkiutua eroon Asuntasta.
Rouva Rosario Porto Ortega koki, ettei pärjännyt tyttärensä kanssa.
Herra Alfonso Basterra Camporro puolestaan oli valmis tekemään mitä vain,
ihan mitä vain, saadakseen takaisin ex-vaimonsa -
ja sitä kautta elintasonsa.
Tämä rikos sitoi hänet Rosarioon ikuisesti.
Syyttäjä puhuu todisteista.
Mutta tähän päivään mennessä, kun kuolemasta on kaksi vuotta,
ei ole löytynyt yhtäkään todistetta,
jonka mukaan herra Basterra olisi ollut Montoutossa -
tai tiellä, josta Asunta löydettiin.
Miten syyttäjä voi väittää,
että asiakkaani oli kahdessa paikassa yhtä aikaa?
Samaa kysymystä pohdin,
kun Laura Prieto väittää nähneensä Alfonson ja Asuntan kadulla.
Miten se on mahdollista?
Kävimme läpi 37 valvontakameraa.
Yhdessäkään ei näy vilaustakaan herra Basterrasta tyttärineen.
Kysymyksiin on yksi ja sama vastaus.
Laura Prieto ei valehtele. Hän kertoo, mitä uskoo nähneensä.
Laura Prieto on erehtynyt päivästä,
koska syyskuun 29. päivänä vuonna 2013 -
Alfonso Basterra ei poistunut kotoaan.
Toistan. Hän ei poistunut kotoaan.
Miksi muuten syyttäjä olisi päättänyt -
tukeutua pelkkiin aihetodisteisiin?
Pyrkimyksenä on vakuuttaa teidät siitä, että syytetyt tarvitsevat alibin.
Todellisuudessa syyttäjän tulee lain mukaan näyttää toteen -
ne vakavat syytökset, joita tässä oikeussalissa punnitaan.
Sitä syyttäjä ei tähän mennessä ole tehnyt.
Henkilökohtaisesti haluaisin vielä sanoa tämän.
Jos olen pystynyt auttamaan teitä tekemään päätöksenne ennakkoluuloitta -
ja järkeänne kuunnellen,
ja jos pystytte äänestämään vastuunne ymmärtäen,
silloin olen tehnyt työni.
Nyt on teidän vuoronne tehdä omanne.
Kiitos.
Hyvät juryn jäsenet.
Oikeudenkäynnin aikana syyttäjä on perustanut syytteensä -
epäjohdonmukaisiin todisteisiin tai pelkkiin oletuksiin.
Totuus on, että syytettyjä vastaan ei ole ollut raskauttavia todisteita,
kuten kollegani jo totesi.
Eikä ole vieläkään.
Kuten monet teistä tietävät, Rosario Porto on pätevä asianajaja.
Hänellä on korkeakoulutus, eli hän on älykäs ihminen.
Uskotteko, että jos hän olisi tappanut oman tyttärensä,
hän olisi jättänyt jälkeensä vihjeitä, merkkejä tai jälkiä rikoksestaan?
Sellaisia kuin valkoinen jauhe tai naru.
Se ei käy järkeen.
Muistutan, että joku on yhä vapaana ja vailla rangaistusta.
Joku vaarallinen, joka voi tappaa taas.
Ja syyttäjä yhteistyössä tutkintatuomarin kanssa -
päätti tehdä äidistä hirviön.
No, tässä se hirviö nyt on, vieressäni.
Mikä motiivi näillä vanhemmilla olisi?
He antoivat tyttärelleen parhaan mahdollisen koulutuksen.
He rakastivat tytärtään yli kaiken.
Miksi he tappaisivat hänet?
Sallikaa minun vastata. Ei heillä ollut mitään syytä.
Siksi pyydän teitä analysoimaan tosiasiat perusteellisesti,
sekä todistetut että todistamattomat.
Harkitkaa ajan kanssa ja tunnollisesti ennen päätöksenne tekemistä.
Vaakalaudalla on kahden ihmisen kunnia ja vapaus.
He ovat viruneet kaksi vuotta vankeudessa -
ja menettäneet ainoan lapsensa.
Siinä kaikki. Kiitos.
Kiitos, edustaja.
Nähtyänne todisteet ja kuultuanne lausunnot kaikilta osapuolilta -
on teidän vuoronne harkita.
Toivotan onnea, kehotan tekemään päätöksen todisteiden perusteella -
ja toimimaan tunnollisesti. Kiitos.
Eiköhän äänestetä.
Ajatus siitä, että joku haluaisi tappaa tyttärensä…
Minusta siinä ei ole järkeä.
Ymmärrättekö, mitä tarkoitan?
Tarkoitan, että hän lähtee kotoa, mutta ei näy kameroissa.
Kameroita välttääkseen on mentävä kiertotietä,
useamman kadun läpi. Vieläpä lauantai-iltapäivänä Santiagossa.
Loppukesästä, kun kaikkialla on ihmisiä.
Teen toimituksia pakettiautollani. Kuudelta illalla kaikki ovat ulkona.
Hän on vahvasti huumatun tytön kanssa keskellä katua, eikä kukaan huomaa.
Enpä tiedä. Minusta sellainen olisi hyvin huolimatonta.
Meidän on arvioitava todisteet kokonaisuutena. Osa on vakuuttavampia.
Tärkeintä on muistaa perspektiivi.
Niin yritän tehdäkin, mutta minua epäilyttää.
Todisteet ovat sellaisia…
"Hän ei tehnyt tätä." "Hän ei tehnyt tuota."
"Hänen täytyi tehdä näin."
En tiedä.
Kuulit kuitenkin, mitä hän ei tehnyt tyttärensä hyväksi. Ilmoitusta.
Häntä ei kiinnostanut murto ja tyttären tappoyritys.
Hän ei vienyt tyttöä lääkäriin huimauksen takia.
Tiedämme, mitä itse olisimme tehneet. On eri asia, kun tilanne on päällä.
Äitini sanoi aina, että kodin asiat hoidetaan kotona.
Ehkei se ole tärkeää.
Entä Basterran puhelimen katoaminen verkosta?
Ehkä äitisi sanoisi, että mies piileskeli.
Muista, että aina pillerien oston jälkeen -
huimauskohtaus sattui, kun tyttö oli isänsä hoivissa.
Loratsepaamin saaminen tapahtui samoihin aikoihin, kun tyttö ruokaili isänsä luona.
Äänestä, mitä tahdot. Se on silti tehtävä.
Seurasitko tapausta mediassa?
En. Teen liikaa töitä.
Sitten et kuullut Basterran ja Porton keskusteluja -
sellissä pidätyksen jälkeen.
"Älä sano mitään ongelmallista. Meitä kuunnellaan."
Alfonso sanoi niin Rosariolle.
"Likainen mielikuvituksesi saattaa meidät ongelmiin",
Rosario vastasi.
"Ehditkö tehdä sen jutun?"
Sanoivatko he noin?
Niin heidän keskustelunsa meni.
Kukaan ei puhu noin, jos ei ole salattavaa.
Mietitäänpä.
Nämä keskustelut eivät tulleet esille oikeudenkäynnissä.
Eli mitä? Emme voi ottaa niitä huomioon.
Tulivat esille tai eivät, me kuulimme ne.
Minulla ei ole epäilyksiä. Voisimmeko äänestää?
Juryn edustajalla on puheenvuoro.
Jury toteaa yksimielisesti -
syytetty Rosario Porto Ortegan -
syylliseksi puolustuskyvyttömän Asunta Basterra Porton murhaan.
Samoin jury toteaa yksimielisesti -
syytetty Alfonso Basterra Camporron -
syylliseksi puolustuskyvyttömän Asunta Basterra Porton murhaan.
Päätös perustuu seuraaviin faktoihin:
Herra Alfonso Basterra Camporro ja rouva Rosario Porto Ortega…
Teitte hyvää työtä.
Nähdään ensi viikolla.
Niin, Fiañon tapauksen merkeissä.
JJ.
Sinähän inhoat vaikeita tapauksia.
Nähdään.
Jonain päivänä he jättävät koko paikan sulkemisen meidän vastuullemme.
Rosario.
Tiesimme, ettei tästä tule helppoa.
Käytämme silti kaikki mahdollisuutemme.
Voinko pyytää palvelusta? -Totta kai.
Haluaisin julkaista muistokirjoituksen Asuntalle -
joka syyskuun 22. päivänä.
Voin hankkia sinulle kontaktin… -Tekisitkö sinä sen?
Totta kai.
Haluan, että siinä lukee -
"Rakastan sinua aina."
"Äiti."
Voit tehdä sen itse, missä sitten oletkin. Sitä ei voida kieltää sinulta.
Lupaa minulle.
Lupaa, että teet sen.
Juanjo. -Hyvä on.
Kiitos paljon.
Sara. Varo, ettet kaadu.
Meidän tehtävämme on kerätä todisteet. Tulkinta jää muille.
Niin. -Sellaista se on.
Sellaista se on. -Niinpä.
Tässä, ota hänet.
Sano äidille, että sellaista se on.
Tässä. -Sellaista se on.
Luulen, että he saavat kasvaa paremmassa maailmassa kuin me.
Eikö niin? Juotko?
Vettä. -Vettäkö?
Vettäkö? -Toivotaan.
Mitä, kulta?
Oikeudenkäynti Asunta Yong Fangin kuolemasta on vihdoin päättynyt.
Pohdittuaan asiaa jury päätyi siihen tulokseen,
että todisteiden valossa sekä Basterra että Porto…
Rosario Porto ja Alfonso Basterra tuomittiin 18 vuodeksi vankeuteen -
tyttärensä Asuntan murhasta.
Galician ylioikeus ja Espanjan korkein oikeus vahvistivat tuomion.
Ne katsoivat, että kaikki faktat todistettiin,
pois lukien Alfonson läsnäolo Montouton talolla.
Useiden yritysten jälkeen -
Rosario Porto teki itsemurhan Brievan vankilassa Ávilassa 18.11.2020.
Siihen saakka hän julkaisi muistokirjoituksen lehdessä joka vuosi.
Alfonso Basterra on vankilassa vuoteen 2031 saakka.
Hän on sanonut kärsivänsä tuomionsa loppuun asti todisteena syyttömyydestään.
ASUNTA YONG FANG BASTERRA PORTO (2000–2013)
SARJA PERUSTUU TOSITAPAHTUMIIN JA SISÄLTÄÄ FIKTIOTA.
Tekstitys: Sini Dahlqvist